ชตากรรมของทหารเด็ก ในบริเวณที่มีการสู้รบรุนแรง
ผู้แทนพิเศษของเลขาธิการองค์การสหประชาชาติ ด้านเด็กและการต่อสู้ด้วยอาวุธ กล่าวว่า ปีที่ผ่านมาเป็นปีที่โหดร้ายทารุณสำหรับเด็กๆ
องค์การสหประชาชาติประมาณว่าตอนนี้จำนวนทหารเด็กทั่วโลกลดลงเป็น 250,000 คน จาก 300,000 คนเมื่อ 5 ปีก่อน ผู้แทนพิเศษของสหประชาชาติด้านเด็กและการสู้รบรายงานว่า ในปีที่ผ่านมา มีทหารเด็กจำนวนมากได้รับการปล่อยตัว โดยกำลังปลดแอกแห่งชาติในบูรุนดีและมีเด็กได้รับการปล่อยตัวในสาธารณรัฐอัฟริกากลาง และฟิลิปปินส์มากขึ้นอันเป็นผลจากการที่องค์การสหประชาชาติเข้าแทรกแซง แต่ส่วนใหญ่แล้วมีเหตุการณ์ในทางลบเกิดขึ้นมากกว่าในทางบวก รัตติกากุมารสวามี ผู้แทนพิเศษของเลขาธิการสหประชาชาติ กล่าวชี้ถึงชตากรรมของทหารเด็กในการสู้รบรุนแรงโดยเฉพาะในบริเวณฉนวนกาซา ศรีลังกา ปากีสถาน สาธารณรัฐประชาธิปไตยคองโก อิรัคและอัฟกานิสถาน ในการสู้รบเหล่านี้ ทหารเด็กมีอัตราการเสียชีวิตสูง จำนวนมากพิการและถูกทำร้ายรุนแรงและจำนวนมากพลัดถิ่นที่อยู่ สถานการณ์ของเด็กในค่ายควบคุมในศรีลังกาเป็นเรื่องน่าวิตกอย่างยิ่ง ทางองค์การสหประชาชาติเห็นว่าเด็กเหล่านั้นควรได้รับเสรีภาพในการโยกย้ายและกลับไปพบกับครอบครัวโดยเร็วที่สุดและควรได้รับความช่วยเหลือด้านมนุษยธรรมอย่างเต็มที่ แทนที่จะถูกกักกันควบคุมไว้ ในรายงานที่เสนอต่อสภาสิทธิมนุษยชนขององค์การสหประชาชาติ ผู้แทนพิเศษของเลขาธิการสหประชาชาติมีรายการการล่วงละเมิดทำร้ายเด็กอย่างทารุณในบริเวณฉนวนกาซา โดยระบุว่าเด็กเหล่านั้นประสบความทุกข์ทรมานเหนือคำบรรยายเด็กจำนวนมากในจังหวัดชายแดนด้านตะวันตกเฉียงเหนือของปากีสถานถูกพลพรรคแข็งข้อก่อการบ่อนทำลาย เกณฑ์ไปฝึกให้เป็นผ้ส่งข่าวสาร เป็นนักรบหรือเป็นมือระเบิดพลีชีพรัตติกา กุมารสวามีแสดงความวิตกอย่างยิ่งเกี่ยวกับลักษณะพื้นฐานของสงครามที่ปลี่ยนไปโดยเฉพาะในการสู้รบระหว่างฝ่ายก่อการร้าย กับฝ่ายต่อต้านการก่อการร้าย ทางหน่วยงานด้านเด็กและการสู้รบพบว่ามีสถานการณ์ที่เด็กจำนวนมากถูกจับ และควบคุมตัวในการต่อต้านปราบปรามการก่อการร้ายและวิตกเกี่ยวกับความเสียหายที่เกิดขึ้นกับเด็กซึ่งเป็นรับเคราะห์ รัตติกากุมารสวามี กล่าวว่า เป็นเรื่องสำคัญอย่างยิ่งที่ชุมชนระหว่างประเทศ จะยังคงมุ่งมั่นจัดการให้ผู้ละเมิดสิทธิเด็กถูกพิจารณาลงโทษ